\NormalFont\ShortTitle{HABACUC PROPHETA}

{\MT INCIPIT HABACUC PROPHETA



\par }\ChapOne{1}{\PP \VerseOne{1}Onus quod vidit Habacuc propheta.

\VS{2}[Usquequo, Domine, clamabo, et non exaudies? vociferabor ad te, vim patiens, et non salvabis?

\VS{3}Quare ostendisti mihi iniquitatem et laborem, videre prædam et injustitiam contra me? Et factum est judicium, et contradictio potentior.

\VS{4}Propter hoc lacerata est lex, et non pervenit usque ad finem judicium; quia impius prævalet adversus justum, propterea egreditur judicium perversum.

\VS{5}Aspicite in gentibus, et videte; admiramini, et obstupescite: quia opus factum est in diebus vestris, quod nemo credet cum narrabitur.

\VS{6}Quia ecce ego suscitabo Chaldæos, gentem amaram et velocem, ambulantem super latitudinem terræ, ut possideat tabernacula non sua.

\VS{7}Horribilis et terribilis est: ex semetipsa judicium et onus ejus egredietur.

\VS{8}Leviores pardis equi ejus, et velociores lupis vespertinis: et diffundentur equites ejus: equites namque ejus de longe venient; volabunt quasi aquila festinans ad comedendum.

\VS{9}Omnes ad prædam venient, facies eorum ventus urens; et congregabit quasi arenam captivitatem.

\VS{10}Et ipse de regibus triumphabit, et tyranni ridiculi ejus erunt; ipse super omnem munitionem ridebit, et comportabit aggerem, et capiet eam.

\VS{11}Tunc mutabitur spiritus, et pertransibit, et corruet: hæc est fortitudo ejus dei sui.]

\VS{12}[Numquid non tu a principio, Domine, Deus meus, sancte meus, et non moriemur? Domine, in judicium posuisti eum, et fortem, ut corriperes, fundasti eum.

\VS{13}Mundi sunt oculi tui, ne videas malum, et respicere ad iniquitatem non poteris. Quare respicis super iniqua agentes, et taces devorante impio justiorem se?

\VS{14}Et facies homines quasi pisces maris, et quasi reptile non habens principem.

\VS{15}Totum in hamo sublevavit, traxit illud in sagena sua, et congregavit in rete suum. Super hoc lætabitur, et exsultabit.

\VS{16}Propterea immolabit sagenæ suæ, et sacrificabit reti suo, quia in ipsis incrassata est pars ejus, et cibus ejus electus.

\VS{17}Propter hoc ergo expandit sagenam suam, et semper interficere gentes non parcet.]




\par }\Chap{2}{\PP \VerseOne{1}[Super custodiam meam stabo, et figam gradum super munitionem: et contemplabor ut videam quid dicatur mihi, et quid respondeam ad arguentem me.]

\VS{2}Et respondit mihi Dominus, et dixit: [Scribe visum, et explana eum super tabulas, ut percurrat qui legerit eum.

\VS{3}Quia adhuc visus procul; et apparebit in finem, et non mentietur: si moram fecerit, exspecta illum, quia veniens veniet, et non tardabit.

\VS{4}Ecce qui incredulus est, non erit recta anima ejus in semetipso; justus autem in fide sua vivet.

\VS{5}Et quomodo vinum potantem decipit, sic erit vir superbus, et non decorabitur: qui dilatavit quasi infernus animam suam, et ipse quasi mors, et non adimpletur: et congregabit ad se omnes gentes, et coacervabit ad se omnes populos.

\VS{6}Numquid non omnes isti super eum parabolam sument, et loquelam ænigmatum ejus, et dicetur: Væ ei qui multiplicat non sua? usquequo et aggravat contra se densum lutum?

\VS{7}Numquid non repente consurgent qui mordeant te, et suscitabuntur lacerantes te, et eris in rapinam eis?

\VS{8}Quia tu spoliasti gentes multas, spoliabunt te omnes qui reliqui fuerint de populis, propter sanguinem hominis, et iniquitatem terræ, civitatis, et omnium habitantium in ea.

\VS{9}Væ qui congregat avaritiam malam domui suæ, ut sit in excelso nidus ejus, et liberari se putat de manu mali !

\VS{10}Cogitasti confusionem domui tuæ; concidisti populos multos, et peccavit anima tua.

\VS{11}Quia lapis de pariete clamabit, et lignum, quod inter juncturas ædificiorum est, respondebit.

\VS{12}Væ qui ædificat civitatem in sanguinibus, et præparat urbem in iniquitate !

\VS{13}Numquid non hæc sunt a Domino exercituum? laborabunt enim populi in multo igne, et gentes in vacuum, et deficient.

\VS{14}Quia replebitur terra, ut cognoscant gloriam Domini, quasi aquæ operientes mare.

\VS{15}Væ qui potum dat amico suo mittens fel suum, et inebrians ut aspiciat nuditatem ejus !

\VS{16}Repletus es ignominia pro gloria; bibe tu quoque, et consopire. Circumdabit te calix dexteræ Domini, et vomitus ignominiæ super gloriam tuam.

\VS{17}Quia iniquitas Libani operiet te, et vastitas animalium deterrebit eos de sanguinibus hominum, et iniquitate terræ, et civitatis, et omnium habitantium in ea.

\VS{18}Quid prodest sculptile, quia sculpsit illud fictor suus, conflatile, et imaginem falsam? quia speravit in figmento fictor ejus, ut faceret simulacra muta.

\VS{19}Væ qui dicit ligno: Expergiscere; Surge, lapidi tacenti ! Numquid ipse docere poterit? ecce iste coopertus est auro et argento, et omnis spiritus non est in visceribus ejus.

\VS{20}Dominus autem in templo sancto suo: sileat a facie ejus omnis terra !]




\par }\Chap{3}{\PP \VerseOne{1}Oratio Habacuc prophetæ, pro ignorantiis.

\VS{2}[Domine, audivi auditionem tuam, et timui. Domine, opus tuum, in medio annorum vivifica illud; in medio annorum notum facies: cum iratus fueris, misericordiæ recordaberis.

\VS{3}Deus ab austro veniet, et Sanctus de monte Pharan: operuit cælos gloria ejus, et laudis ejus plena est terra.

\VS{4}Splendor ejus ut lux erit, cornua in manibus ejus: ibi abscondita est fortitudo ejus.

\VS{5}Ante faciem ejus ibit mors, et egredietur diabolus ante pedes ejus.

\VS{6}Stetit, et mensus est terram; aspexit, et dissolvit gentes, et contriti sunt montes sæculi: incurvati sunt colles mundi ab itineribus æternitatis ejus.

\VS{7}Pro iniquitate vidi tentoria Æthiopiæ; turbabuntur pelles terræ Madian.

\VS{8}Numquid in fluminibus iratus es, Domine? aut in fluminibus furor tuus? vel in mari indignatio tua? Qui ascendes super equos tuos, et quadrigæ tuæ salvatio.

\VS{9}Suscitans suscitabis arcum tuum, juramenta tribubus quæ locutus es; fluvios scindes terræ.

\VS{10}Viderunt te, et doluerunt montes; gurges aquarum transiit: dedit abyssus vocem suam; altitudo manus suas levavit.

\VS{11}Sol et luna steterunt in habitaculo suo: in luce sagittarum tuarum ibunt, in splendore fulgurantis hastæ tuæ.

\VS{12}In fremitu conculcabis terram; in furore obstupefacies gentes.

\VS{13}Egressus es in salutem populi tui, in salutem cum christo tuo: percussisti caput de domo impii, denudasti fundamentum ejus usque ad collum.

\VS{14}Maledixisti sceptris ejus, capiti bellatorum ejus, venientibus ut turbo ad dispergendum me: exsultatio eorum, sicut ejus qui devorat pauperem in abscondito.

\VS{15}Viam fecisti in mari equis tuis, in luto aquarum multarum.

\VS{16}Audivi, et conturbatus est venter meus; a voce contremuerunt labia mea. Ingrediatur putredo in ossibus meis, et subter me scateat: ut requiescam in die tribulationis, ut ascendam ad populum accinctum nostrum.

\VS{17}Ficus enim non florebit, et non erit germen in vineis; mentietur opus olivæ, et arva non afferent cibum: abscindetur de ovili pecus, et non erit armentum in præsepibus.

\VS{18}Ego autem in Domino gaudebo; et exsultabo in Deo Jesu meo.

\VS{19}Deus Dominus fortitudo mea, et ponet pedes meos quasi cervorum: et super excelsa mea deducet me victor in psalmis canentem.]


\par }