\NormalFont\ShortTitle{LAMENTATIONES}

{\MT LAMENTATIONES



\par }\ChapOne{1}{\PP \VerseOne{1}{\IT{Prologus}} Et factum est, postquam in captivitatem redactus est Israël, et Jerusalem deserta est, sedit Jeremias propheta flens, et planxit lamentatione hac in Jerusalem: et amaro animo suspirans et ejulans, dixit: [{\IT{Aleph}} Quomodo sedet sola civitas plena populo ! Facta est quasi vidua domina gentium; princeps provinciarum facta est sub tributo.

\VS{2}{\IT{Beth}} Plorans ploravit in nocte, et lacrimæ ejus in maxillis ejus: non est qui consoletur eam ex omnibus caris ejus; omnes amici ejus spreverunt eam, et facti sunt ei inimici.

\VS{3}{\IT{Ghimel}} Migravit Judas propter afflictionem, et multitudinem servitutis; habitavit inter gentes, nec invenit requiem: omnes persecutores ejus apprehenderunt eam inter angustias.

\VS{4}{\IT{Daleth}} Viæ Sion lugent, eo quod non sint qui veniant ad solemnitatem: omnes portæ ejus destructæ, sacerdotes ejus gementes; virgines ejus squalidæ, et ipsa oppressa amaritudine.

\VS{5}{\IT{He}} Facti sunt hostes ejus in capite; inimici ejus locupletati sunt: quia Dominus locutus est super eam propter multitudinem iniquitatum ejus. Parvuli ejus ducti sunt in captivitatem ante faciem tribulantis.

\VS{6}{\IT{Vau}} Et egressus est a filia Sion omnis decor ejus; facti sunt principes ejus velut arietes non invenientes pascua, et abierunt absque fortitudine ante faciem subsequentis.

\VS{7}{\IT{Zain}} Recordata est Jerusalem dierum afflictionis suæ, et prævaricationis, omnium desiderabilium suorum, quæ habuerat a diebus antiquis, cum caderet populus ejus in manu hostili, et non esset auxiliator: viderunt eam hostes, et deriserunt sabbata ejus.

\VS{8}{\IT{Heth}} Peccatum peccavit Jerusalem, propterea instabilis facta est; omnes qui glorificabant eam spreverunt illam, quia viderunt ignominiam ejus: ipsa autem gemens conversa est retrorsum.

\VS{9}{\IT{Teth}} Sordes ejus in pedibus ejus, nec recordata est finis sui; deposita est vehementer, non habens consolatorem. Vide, Domine, afflictionem meam, quoniam erectus est inimicus.

\VS{10}{\IT{Jod}} Manum suam misit hostis ad omnia desiderabilia ejus, quia vidit gentes ingressas sanctuarium suum, de quibus præceperas ne intrarent in ecclesiam tuam.

\VS{11}{\IT{Caph}} Omnis populus ejus gemens, et quærens panem; dederunt pretiosa quæque pro cibo ad refocillandam animam. Vide, Domine, et considera quoniam facta sum vilis !

\VS{12}{\IT{Lamed}} O vos omnes qui transitis per viam, attendite, et videte si est dolor sicut dolor meus ! quoniam vindemiavit me, ut locutus est Dominus, in die iræ furoris sui.

\VS{13}{\IT{Mem}} De excelso misit ignem in ossibus meis, et erudivit me: expandit rete pedibus meis, convertit me retrorsum; posuit me desolatam, tota die mœrore confectam.

\VS{14}{\IT{Nun}} Vigilavit jugum iniquitatum mearum; in manu ejus convolutæ sunt, et impositæ collo meo. Infirmata est virtus mea: dedit me Dominus in manu de qua non potero surgere.

\VS{15}{\IT{Samech}} Abstulit omnes magnificos meos Dominus de medio mei; vocavit adversum me tempus ut contereret electos meos. Torcular calcavit Dominus virgini filiæ Juda.

\VS{16}{\IT{Ain}} Idcirco ego plorans, et oculus meus deducens aquas, quia longe factus est a me consolator, convertens animam meam. Facti sunt filii mei perditi, quoniam invaluit inimicus.

\VS{17}{\IT{Phe}} Expandit Sion manus suas; non est qui consoletur eam. Mandavit Dominus adversum Jacob in circuitu ejus hostes ejus; facta est Jerusalem quasi polluta menstruis inter eos.

\VS{18}{\IT{Sade}} Justus est Dominus, quia os ejus ad iracundiam provocavi. Audite, obsecro, universi populi, et videte dolorem meum: virgines meæ et juvenes mei abierunt in captivitatem.

\VS{19}{\IT{Coph}} Vocavi amicos meos, et ipsi deceperunt me; sacerdotes mei et senes mei in urbe consumpti sunt, quia quæsierunt cibum sibi ut refocillarent animam suam.

\VS{20}{\IT{Res}} Vide, Domine, quoniam tribulor: conturbatus est venter meus, subversum est cor meum in memetipsa, quoniam amaritudine plena sum. Foris interfecit gladius, et domi mors similis est.

\VS{21}{\IT{Sin}} Audierunt quia ingemisco ego, et non est qui consoletur me; omnes inimici mei audierunt malum meum, lætati sunt quoniam tu fecisti: adduxisti diem consolationis, et fient similes mei.

\VS{22}{\IT{Thau}} Ingrediatur omne malum eorum coram te: et vindemia eos, sicut vindemiasti me propter omnes iniquitates meas: multi enim gemitus mei, et cor meum mœrens.]




\par }\Chap{2}{\PP \VerseOne{1}[{\IT{Aleph}} Quomodo obtexit caligine in furore suo Dominus filiam Sion; projecit de cælo in terram inclytam Israël, et non est recordatus scabelli pedum suorum in die furoris sui !

\VS{2}{\IT{Beth}} Præcipitavit Dominus, nec pepercit omnia speciosa Jacob: destruxit in furore suo munitiones virginis Juda, et dejecit in terram; polluit regnum et principes ejus.

\VS{3}{\IT{Ghimel}} Confregit in ira furoris sui omne cornu Israël; avertit retrorsum dexteram suam a facie inimici, et succendit in Jacob quasi ignem flammæ devorantis in gyro.

\VS{4}{\IT{Daleth}} Tetendit arcum suum quasi inimicus, firmavit dexteram suam quasi hostis, et occidit omne quod pulchrum erat visu in tabernaculo filiæ Sion; effudit quasi ignem indignationem suam.

\VS{5}{\IT{He}} Factus est Dominus velut inimicus, præcipitavit Israël: præcipitavit omnia mœnia ejus, dissipavit munitiones ejus, et replevit in filia Juda humiliatum et humiliatam.

\VS{6}{\IT{Vau}} Et dissipavit quasi hortum tentorium suum; demolitus est tabernaculum suum. Oblivioni tradidit Dominus in Sion festivitatem et sabbatum; et in opprobrium, et in indignationem furoris sui, regem et sacerdotem.

\VS{7}{\IT{Zain}} Repulit Dominus altare suum; maledixit sanctificationi suæ: tradidit in manu inimici muros turrium ejus. Vocem dederunt in domo Domini sicut in die solemni.

\VS{8}{\IT{Heth}} Cogitavit Dominus dissipare murum filiæ Sion; tetendit funiculum suum, et non avertit manum suam a perditione: luxitque antemurale, et murus pariter dissipatus est.

\VS{9}{\IT{Teth}} Defixæ sunt in terra portæ ejus, perdidit et contrivit vectes ejus; regem ejus et principes ejus in gentibus: non est lex, et prophetæ ejus non invenerunt visionem a Domino.

\VS{10}{\IT{Jod}} Sederunt in terra, conticuerunt senes filiæ Sion; consperserunt cinere capita sua, accincti sunt ciliciis: abjecerunt in terram capita sua virgines Jerusalem.

\VS{11}{\IT{Caph}} Defecerunt præ lacrimis oculi mei, conturbata sunt viscera mea; effusum est in terra jecur meum super contritione filiæ populi mei, cum deficeret parvulus et lactens in plateis oppidi.

\VS{12}{\IT{Lamed}} Matribus suis dixerunt: Ubi est triticum et vinum? cum deficerent quasi vulnerati in plateis civitatis, cum exhalarent animas suas in sinu matrum suarum.

\VS{13}{\IT{Mem}} Cui comparabo te, vel cui assimilabo te, filia Jerusalem? cui exæquabo te, et consolabor te, virgo, filia Sion? magna est enim velut mare contritio tua: quis medebitur tui?

\VS{14}{\IT{Nun}} Prophetæ tui viderunt tibi falsa et stulta; nec aperiebant iniquitatem tuam, ut te ad pœnitentiam provocarent; viderunt autem tibi assumptiones falsas, et ejectiones.

\VS{15}{\IT{Samech}} Plauserunt super te manibus omnes transeuntes per viam; sibilaverunt et moverunt caput suum super filiam Jerusalem: Hæccine est urbs, dicentes, perfecti decoris, gaudium universæ terræ?

\VS{16}{\IT{Phe}} Aperuerunt super te os suum omnes inimici tui: sibilaverunt, et fremuerunt dentibus, et dixerunt: Devorabimus: en ista est dies quam exspectabamus; invenimus, vidimus.

\VS{17}{\IT{Ain}} Fecit Dominus quæ cogitavit; complevit sermonem suum, quem præceperat a diebus antiquis: destruxit, et non pepercit, et lætificavit super te inimicum, et exaltavit cornu hostium tuorum.

\VS{18}{\IT{Sade}} Clamavit cor eorum ad Dominum super muros filiæ Sion: Deduc quasi torrentem lacrimas per diem et noctem; non des requiem tibi, neque taceat pupilla oculi tui.

\VS{19}{\IT{Coph}} Consurge, lauda in nocte, in principio vigiliarum; effunde sicut aquam cor tuum ante conspectum Domini: leva ad eum manus tuas pro anima parvulorum tuorum, qui defecerunt in fame in capite omnium compitorum.

\VS{20}{\IT{Res}} Vide, Domine, et considera quem vindemiaveris ita. Ergone comedent mulieres fructum suum, parvulos ad mensuram palmæ? si occiditur in sanctuario Domini sacerdos et propheta?

\VS{21}{\IT{Sin}} Jacuerunt in terra foris puer et senex; virgines meæ et juvenes mei ceciderunt in gladio: interfecisti in die furoris tui, percussisti, nec misertus es.

\VS{22}{\IT{Thau}} Vocasti quasi ad diem solemnem, qui terrerent me de circuitu; et non fuit in die furoris Domini qui effugeret, et relinqueretur: quos educavi et enutrivi, inimicus meus consumpsit eos.]




\par }\Chap{3}{\PP \VerseOne{1}[{\IT{Aleph}} Ego vir videns paupertatem meam in virga indignationis ejus.

\VS{2}{\IT{Aleph}} Me minavit, et adduxit in tenebras, et non in lucem.

\VS{3}{\IT{Aleph}} Tantum in me vertit et convertit manum suam tota die.

\VS{4}{\IT{Beth}} Vetustam fecit pellem meam et carnem meam; contrivit ossa mea.

\VS{5}{\IT{Beth}} Ædificavit in gyro meo, et circumdedit me felle et labore.

\VS{6}{\IT{Beth}} In tenebrosis collocavit me, quasi mortuos sempiternos.

\VS{7}{\IT{Ghimel}} Circumædificavit adversum me, ut non egrediar; aggravavit compedem meum.

\VS{8}{\IT{Ghimel}} Sed et cum clamavero, et rogavero, exclusit orationem meam.

\VS{9}{\IT{Ghimel}} Conclusit vias meas lapidibus quadris; semitas meas subvertit.

\VS{10}{\IT{Daleth}} Ursus insidians factus est mihi, leo in absconditis.

\VS{11}{\IT{Daleth}} Semitas meas subvertit, et confregit me; posuit me desolatam.

\VS{12}{\IT{Daleth}} Tetendit arcum suum, et posuit me quasi signum ad sagittam.

\VS{13}{\IT{He}} Misit in renibus meis filias pharetræ suæ.

\VS{14}{\IT{He}} Factus sum in derisum omni populo meo, canticum eorum tota die.

\VS{15}{\IT{He}} Replevit me amaritudinibus; inebriavit me absinthio.

\VS{16}{\IT{Vau}} Et fregit ad numerum dentes meos; cibavit me cinere.

\VS{17}{\IT{Vau}} Et repulsa est a pace anima mea; oblitus sum bonorum.

\VS{18}{\IT{Vau}} Et dixi: Periit finis meus, et spes mea a Domino.

\VS{19}{\IT{Zain}} Recordare paupertatis, et transgressionis meæ, absinthii et fellis.

\VS{20}{\IT{Zain}} Memoria memor ero, et tabescet in me anima mea.

\VS{21}{\IT{Zain}} Hæc recolens in corde meo, ideo sperabo.

\VS{22}{\IT{Heth}} Misericordiæ Domini, quia non sumus consumpti; quia non defecerunt miserationes ejus.

\VS{23}{\IT{Heth}} Novi diluculo, multa est fides tua.

\VS{24}{\IT{Heth}} Pars mea Dominus, dixit anima mea; propterea exspectabo eum.

\VS{25}{\IT{Teth}} Bonus est Dominus sperantibus in eum, animæ quærenti illum.

\VS{26}{\IT{Teth}} Bonum est præstolari cum silentio salutare Dei.

\VS{27}{\IT{Teth}} Bonum est viro cum portaverit jugum ab adolescentia sua.

\VS{28}{\IT{Jod}} Sedebit solitarius, et tacebit, quia levavit super se.

\VS{29}{\IT{Jod}} Ponet in pulvere os suum, si forte sit spes.

\VS{30}{\IT{Jod}} Dabit percutienti se maxillam: saturabitur opprobriis.

\VS{31}{\IT{Caph}} Quia non repellet in sempiternum Dominus.

\VS{32}{\IT{Caph}} Quia si abjecit, et miserebitur, secundum multitudinem misericordiarum suarum.

\VS{33}{\IT{Caph}} Non enim humiliavit ex corde suo et abjecit filios hominum.

\VS{34}{\IT{Lamed}} Ut conteret sub pedibus suis omnes vinctos terræ.

\VS{35}{\IT{Lamed}} Ut declinaret judicium viri in conspectu vultus Altissimi.

\VS{36}{\IT{Lamed}} Ut perverteret hominem in judicio suo; Dominus ignoravit.

\VS{37}{\IT{Mem}} Quis est iste qui dixit ut fieret, Domino non jubente?

\VS{38}{\IT{Mem}} Ex ore Altissimi non egredientur nec mala nec bona?

\VS{39}{\IT{Mem}} Quid murmuravit homo vivens, vir pro peccatis suis?

\VS{40}{\IT{Nun}} Scrutemur vias nostras, et quæramus, et revertamur ad Dominum.

\VS{41}{\IT{Nun}} Levemus corda nostra cum manibus ad Dominum in cælos.

\VS{42}{\IT{Nun}} Nos inique egimus, et ad iracundiam provocavimus; idcirco tu inexorabilis es.

\VS{43}{\IT{Samech}} Operuisti in furore, et percussisti nos; occidisti, nec pepercisti.

\VS{44}{\IT{Samech}} Opposuisti nubem tibi, ne transeat oratio.

\VS{45}{\IT{Samech}} Eradicationem et abjectionem posuisti me in medio populorum.

\VS{46}{\IT{Phe}} Aperuerunt super nos os suum omnes inimici.

\VS{47}{\IT{Phe}} Formido et laqueus facta est nobis vaticinatio, et contritio.

\VS{48}{\IT{Phe}} Divisiones aquarum deduxit oculus meus, in contritione filiæ populi mei.

\VS{49}{\IT{Ain}} Oculus meus afflictus est, nec tacuit, eo quod non esset requies.

\VS{50}{\IT{Ain}} Donec respiceret et videret Dominus de cælis.

\VS{51}{\IT{Ain}} Oculus meus deprædatus est animam meam in cunctis filiabus urbis meæ.

\VS{52}{\IT{Sade}} Venatione ceperunt me quasi avem inimici mei gratis.

\VS{53}{\IT{Sade}} Lapsa est in lacum vita mea, et posuerunt lapidem super me.

\VS{54}{\IT{Sade}} Inundaverunt aquæ super caput meum; dixi: Perii.

\VS{55}{\IT{Coph}} Invocavi nomen tuum, Domine, de lacu novissimo.

\VS{56}{\IT{Coph}} Vocem meam audisti; ne avertas aurem tuam a singultu meo et clamoribus.

\VS{57}{\IT{Coph}} Appropinquasti in die quando invocavi te; dixisti: Ne timeas.

\VS{58}{\IT{Res}} Judicasti, Domine, causam animæ meæ, redemptor vitæ meæ.

\VS{59}{\IT{Res}} Vidisti, Domine, iniquitatem illorum adversum me: judica judicium meum.

\VS{60}{\IT{Res}} Vidisti omnem furorem, universas cogitationes eorum adversum me.

\VS{61}{\IT{Sin}} Audisti opprobrium eorum, Domine, omnes cogitationes eorum adversum me.

\VS{62}{\IT{Sin}} Labia insurgentium mihi, et meditationes eorum adversum me tota die.

\VS{63}{\IT{Sin}} Sessionem eorum et resurrectionem eorum vide; ego sum psalmus eorum.

\VS{64}{\IT{Thau}} Redes eis vicem, Domine, juxta opera manuum suarum.

\VS{65}{\IT{Thau}} Dabis eis scutum cordis, laborem tuum.

\VS{66}{\IT{Thau}} Persequeris in furore, et conteres eos sub cælis, Domine.]




\par }\Chap{4}{\PP \VerseOne{1}[{\IT{Aleph}} Quomodo obscuratum est aurum, mutatus est color optimus ! dispersi sunt lapides sanctuarii in capite omnium platearum !

\VS{2}{\IT{Beth}} Filii Sion inclyti, et amicti auro primo: quomodo reputati sunt in vasa testea, opus manuum figuli !

\VS{3}{\IT{Ghimel}} Sed et lamiæ nudaverunt mammam, lactaverunt catulos suos: filia populi mei crudelis quasi struthio in deserto.

\VS{4}{\IT{Daleth}} Adhæsit lingua lactentis ad palatum ejus in siti; parvuli petierunt panem, et non erat qui frangeret eis.

\VS{5}{\IT{He}} Qui vescebantur voluptuose, interierunt in viis; qui nutriebantur in croceis, amplexati sunt stercora.

\VS{6}{\IT{Vau}} Et major effecta est iniquitas filiæ populi mei peccato Sodomorum, quæ subversa est in momento, et non ceperunt in ea manus.

\VS{7}{\IT{Zain}} Candidiores Nazaræi ejus nive, nitidiores lacte, rubicundiores ebore antiquo, sapphiro pulchriores.

\VS{8}{\IT{Heth}} Denigrata est super carbones facies eorum et non sunt cogniti in plateis; adhæsit cutis eorum ossibus: aruit, et facta est quasi lignum.

\VS{9}{\IT{Teth}} Melius fuit occisis gladio quam interfectis fame, quoniam isti extabuerunt consumpti a sterilitate terræ.

\VS{10}{\IT{Jod}} Manus mulierum misericordium coxerunt filios suos; facti sunt cibus earum in contritione filiæ populi mei.

\VS{11}{\IT{Caph}} Complevit Dominus furorem suum, effudit iram indignationis suæ: et succendit ignem in Sion, et devoravit fundamenta ejus.

\VS{12}{\IT{Lamed}} Non crediderunt reges terræ, et universi habitatores orbis, quoniam ingrederetur hostis et inimicus per portas Jerusalem.

\VS{13}{\IT{Mem}} Propter peccata prophetarum ejus, et iniquitates sacerdotum ejus, qui effuderunt in medio ejus sanguinem justorum.

\VS{14}{\IT{Nun}} Erraverunt cæci in plateis, polluti sunt in sanguine; cumque non possent, tenuerunt lacinias suas.

\VS{15}{\IT{Samech}} Recedite polluti, clamaverunt eis; recedite, abite, nolite tangere: jurgati quippe sunt, et commoti dixerunt inter gentes: Non addet ultra ut habitet in eis.

\VS{16}{\IT{Phe}} Facies Domini divisit eos, non addet ut respiciat eos; facies sacerdotum non erubuerunt, neque senum miserti sunt.

\VS{17}{\IT{Ain}} Cum adhuc subsisteremus, defecerunt oculi nostri ad auxilium nostrum vanum; cum respiceremus attenti ad gentem quæ salvare non poterat.

\VS{18}{\IT{Sade}} Lubricaverunt vestigia nostra in itinere platearum nostrarum; appropinquavit finis noster, completi sunt dies nostri, quia venit finis noster.

\VS{19}{\IT{Coph}} Velociores fuerunt persecutores nostri aquilis cæli; super montes persecuti sunt nos, in deserto insidiati sunt nobis.

\VS{20}{\IT{Res}} Spiritus oris nostri, christus Dominus, captus est in peccatis nostris, cui diximus: In umbra tua vivemus in gentibus.

\VS{21}{\IT{Sin}} Gaude et lætare, filia Edom, quæ habitas in terra Hus ! ad te quoque perveniet calix: inebriaberis, atque nudaberis.

\VS{22}{\IT{Thau}} Completa est iniquitas tua, filia Sion: non addet ultra ut transmigret te. Visitavit iniquitatem tuam, filia Edom; discooperuit peccata tua.]




\par }\Chap{5}{\PP \VerseOne{1}[Recordare, Domine, quid acciderit nobis; intuere et respice opprobrium nostrum.

\VS{2}Hæreditas nostra versa est ad alienos, domus nostræ ad extraneos.

\VS{3}Pupilli facti sumus absque patre, matres nostræ quasi viduæ.

\VS{4}Aquam nostram pecunia bibimus; ligna nostra pretio comparavimus.

\VS{5}Cervicibus nostris minabamur, lassis non dabatur requies.

\VS{6}Ægypto dedimus manum et Assyriis, ut saturaremur pane.

\VS{7}Patres nostri peccaverunt, et non sunt: et nos iniquitates eorum portavimus.

\VS{8}Servi dominati sunt nostri: non fuit qui redimeret de manu eorum.

\VS{9}In animabus nostris afferebamus panem nobis, a facie gladii in deserto.

\VS{10}Pellis nostra quasi clibanus exusta est, a facie tempestatum famis.

\VS{11}Mulieres in Sion humiliaverunt, et virgines in civitatibus Juda.

\VS{12}Principes manu suspensi sunt; facies senum non erubuerunt.

\VS{13}Adolescentibus impudice abusi sunt, et pueri in ligno corruerunt.

\VS{14}Senes defecerunt de portis, juvenes de choro psallentium.

\VS{15}Defecit gaudium cordis nostri; versus est in luctum chorus noster.

\VS{16}Cecidit corona capitis nostri: væ nobis, quia peccavimus !

\VS{17}Propterea mœstum factum est cor nostrum; ideo contenebrati sunt oculi nostri,

\VS{18}propter montem Sion quia disperiit; vulpes ambulaverunt in eo.

\VS{19}Tu autem, Domine, in æternum permanebis, solium tuum in generationem et generationem.

\VS{20}Quare in perpetuum oblivisceris nostri, derelinques nos in longitudine dierum?

\VS{21}Converte nos, Domine, ad te, et convertemur; innova dies nostros, sicut a principio.

\VS{22}Sed projiciens repulisti nos: iratus es contra nos vehementer.]


\par }