\NormalFont\ShortTitle{OSEE PROPHETA}

{\MT INCIPIT OSEE PROPHETA



\par }\ChapOne{1}{\PP \VerseOne{1}Verbum Domini, quod factum est ad Osee, filium Beeri, in diebus Oziæ, Joathan, Achaz, Ezechiæ, regum Juda; et in diebus Jeroboam, filii Joas, regis Israël.

\VS{2}Principium loquendi Domino in Osee. Et dixit Dominus ad Osee: Vade, sume tibi uxorem fornicationum, et fac tibi filios fornicationum, quia fornicans fornicabitur terra a Domino.

\VS{3}Et abiit, et accepit Gomer, filiam Debelaim: et concepit, et peperit ei filium.

\VS{4}Et dixit Dominus ad eum: Voca nomen ejus Jezrahel, quoniam adhuc modicum, et visitabo sanguinem Jezrahel super domum Jehu, et quiescere faciam regnum domus Israël.

\VS{5}Et in illa die conteram arcum Israël in valle Jezrahel.

\VS{6}Et concepit adhuc, et peperit filiam. Et dixit ei: Voca nomen ejus, Absque misericordia, quia non addam ultra misereri domui Israël, sed oblivione obliviscar eorum.

\VS{7}Et domui Juda miserebor, et salvabo eos in Domino Deo suo; et non salvabo eos in arcu et gladio, et in bello, et in equis, et in equitibus.

\VS{8}Et ablactavit eam quæ erat Absque misericordia. Et concepit, et peperit filium.

\VS{9}Et dixit: Voca nomen ejus, Non populus meus, quia vos non populus meus, et ego non ero vester.

\VS{10}Et erit numerus filiorum Israël quasi arena maris, quæ sine mensura est, et non numerabitur. Et erit in loco ubi dicetur eis: Non populus meus vos: dicetur eis: Filii Dei viventis.

\VS{11}Et congregabuntur filii Juda et filii Israël pariter; et ponent sibimet caput unum, et ascendent de terra, quia magnus dies Jezrahel.




\par }\Chap{2}{\PP \VerseOne{1}Dicite fratribus vestris: Populus meus; et sorori vestræ: Misericordiam consecuta.

\VS{2}[Judicate matrem vestram, judicate, quoniam ipsa non uxor mea, et ego non vir ejus. Auferat fornicationes suas a facie sua, et adulteria sua de medio uberum suorum;

\VS{3}ne forte expoliem eam nudam, et statuam eam secundum diem nativitatis suæ, et ponam eam quasi solitudinem, et statuam eam velut terram inviam, et interficiam eam siti.

\VS{4}Et filiorum illius non miserebor, quoniam filii fornicationum sunt.

\VS{5}Quia fornicata est mater eorum, confusa est quæ concepit eos; quia dixit: Vadam post amatores meos, qui dant panes mihi, et aquas meas, lanam meam, et linum meum, oleum meum, et potum meum.

\VS{6}Propter hoc ecce ego sepiam viam tuam spinis, et sepiam eam maceria, et semitas suas non inveniet.

\VS{7}Et sequetur amatores suos, et non apprehendet eos; et quæret eos, et non inveniet: et dicet: Vadam, et revertar ad virum meum priorem, quia bene mihi erat tunc magis quam nunc.

\VS{8}Et hæc nescivit, quia ego dedi ei frumentum, et vinum, et oleum, et argentum multiplicavi ei, et aurum, quæ fecerunt Baal.

\VS{9}Idcirco convertar, et sumam frumentum meum in tempore suo, et vinum meum in tempore suo. Et liberabo lanam meam et linum meum, quæ operiebant ignominiam ejus.

\VS{10}Et nunc revelabo stultitiam ejus in oculis amatorum ejus; et vir non eruet eam de manu mea;

\VS{11}et cessare faciam omne gaudium ejus, solemnitatem ejus, neomeniam ejus, sabbatum ejus, et omnia festa tempora ejus.

\VS{12}Et corrumpam vineam ejus, et ficum ejus, de quibus dixit: Mercedes hæ meæ sunt, quas dederunt mihi amatores mei; et ponam eam in saltum, et comedet eam bestia agri.

\VS{13}Et visitabo super eam dies Baalim, quibus accendebat incensum, et ornabatur in aure sua, et monili suo. Et ibat post amatores suos, et mei obliviscebatur, dicit Dominus.

\VS{14}Propter hoc ecce ego lactabo eam, et ducam eam in solitudinem, et loquar ad cor ejus.

\VS{15}Et dabo ei vinitores ejus ex eodem loco, et vallem Achor, ad aperiendam spem; et canet ibi juxta dies juventutis suæ, et juxta dies ascensionis suæ de terra Ægypti.

\VS{16}Et erit in die illa, ait Dominus: vocabit me, Vir meus, et non vocabit me ultra Baali.

\VS{17}Et auferam nomina Baalim de ore ejus, et non recordabitur ultra nominis eorum.

\VS{18}Et percutiam cum eis fœdus in die illa, cum bestia agri, et cum volucre cæli, et cum reptili terræ; et arcum, et gladium, et bellum conteram de terra, et dormire eos faciam fiducialiter.

\VS{19}Et sponsabo te mihi in sempiternum; et sponsabo te mihi in justitia, et judicio, et in misericordia, et in miserationibus.

\VS{20}Et sponsabo te mihi in fide; et scies quia ego Dominus.

\VS{21}Et erit in die illa: exaudiam, dicit Dominus, exaudiam cælos, et illi exaudient terram.

\VS{22}Et terra exaudiet triticum, et vinum, et oleum, et hæc exaudient Jezrahel.

\VS{23}Et seminabo eam mihi in terra, et miserebor ejus quæ fuit Absque misericordia.

\VS{24}Et dicam Non populo meo: Populus meus es tu; et ipse dicet: Deus meus es tu.]




\par }\Chap{3}{\PP \VerseOne{1}Et dixit Dominus ad me: Adhuc vade, et dilige mulierem dilectam amico et adulteram, sicut diligit Dominus filios Israël, et ipsi respiciunt ad deos alienos, et diligunt vinacia uvarum.

\VS{2}Et fodi eam mihi quindecim argenteis, et coro hordei, et dimidio coro hordæi.

\VS{3}Et dixi ad eam: Dies multos exspectabis me; non fornicaberis, et non eris viro; sed et ego exspectabo te.

\VS{4}Quia dies multos sedebunt filii Israël sine rege, et sine principe, et sine sacrificio, et sine altari, et sine ephod, et sine theraphim.

\VS{5}Et post hæc revertentur filii Israël, et quærent Dominum Deum suum, et David regem suum: et pavebunt ad Dominum, et ad bonum ejus, in novissimo dierum.




\par }\Chap{4}{\PP \VerseOne{1}[Audite verbum Domini, filii Israël, quia judicium Domino cum habitatoribus terræ: non est enim veritas, et non est misericordia, et non est scientia Dei in terra.

\VS{2}Maledictum, et mendacium, et homicidium, et furtum, et adulterium inundaverunt, et sanguis sanguinem tetigit.

\VS{3}Propter hoc lugebit terra, et infirmabitur omnis qui habitat in ea, in bestia agri, et in volucre cæli; sed et pisces maris congregabuntur.

\VS{4}Verumtamen unusquisque non judicet, et non arguatur vir: populus enim tuus sicut hi qui contradicunt sacerdoti.

\VS{5}Et corrues hodie, et corruet etiam propheta tecum. Nocte tacere feci matrem tuam.

\VS{6}Conticuit populus meus, eo quod non habuerit scientiam: quia tu scientiam repulisti, repellam te, ne sacerdotio fungaris mihi; et oblita es legis Dei tui, obliviscar filiorum tuorum et ego.

\VS{7}Secundum multitudinem eorum sic peccaverunt mihi: gloriam eorum in ignominiam commutabo.

\VS{8}Peccata populi mei comedent, et ad iniquitatem eorum sublevabunt animas eorum.

\VS{9}Et erit sicut populus, sic sacerdos; et visitabo super eum vias ejus, et cogitationes ejus reddam ei.

\VS{10}Et comedent, et non saturabuntur; fornicati sunt, et non cessaverunt: quoniam Dominum dereliquerunt in non custodiendo.

\VS{11}Fornicatio, et vinum, et ebrietas auferunt cor.

\VS{12}Populus meus in ligno suo interrogavit, et baculus ejus annuntiavit ei; spiritus enim fornicationum decepit eos, et fornicati sunt a Deo suo.

\VS{13}Super capita montium sacrificabant, et super colles ascendebant thymiama; subtus quercum, et populum, et terebinthum, quia bona erat umbra ejus; ideo fornicabuntur filiæ vestræ, et sponsæ vestræ adulteræ erunt.

\VS{14}Non visitabo super filias vestras cum fuerint fornicatæ, et super sponsas vestras cum adulteraverint, quoniam ipsi cum meretricibus conversabantur, et cum effeminatis sacrificabant; et populus non intelligens vapulabit.

\VS{15}Si fornicaris tu, Israël, non delinquat saltem Juda; et nolite ingredi in Galgala, et ne ascenderitis in Bethaven, neque juraveritis: Vivit Dominus !

\VS{16}Quoniam sicut vacca lasciviens declinavit Israël; nunc pascet eos Dominus, quasi agnum in latitudine.

\VS{17}Particeps idolorum Ephraim: dimitte eum.

\VS{18}Separatum est convivium eorum; fornicatione fornicati sunt: dilexerunt afferre ignominiam protectores ejus.

\VS{19}Ligavit eum spiritus in alis suis, et confundentur a sacrificiis suis.]




\par }\Chap{5}{\PP \VerseOne{1}[Audite hoc, sacerdotes, et attendite, domus Israël, et domus regis, auscultate: quia vobis judicium est, quoniam laqueus facti estis speculationi, et rete expansum super Thabor.

\VS{2}Et victimas declinastis in profundum; et ego eruditor omnium eorum.

\VS{3}Ego scio Ephraim, et Israël non est absconditus a me: quia nunc fornicatus est Ephraim; contaminatus est Israël.

\VS{4}Non dabunt cogitationes suas ut revertantur ad Deum suum, quia spiritus fornicationum in medio eorum, et Dominum non cognoverunt.

\VS{5}Et respondebit arrogantia Israël in facie ejus, et Israël et Ephraim ruent in iniquitate sua: ruet etiam Judas cum eis.

\VS{6}In gregibus suis et in armentis suis vadent ad quærendum Dominum, et non invenient: ablatus est ab eis.

\VS{7}In Dominum prævaricati sunt, quia filios alienos genuerunt: nunc devorabit eos mensis, cum partibus suis.

\VS{8}Clangite buccina in Gabaa, tuba in Rama; ululate in Bethaven, post tergum tuum, Benjamin.

\VS{9}Ephraim in desolatione erit in die correptionis; in tribubus Israël ostendi fidem.

\VS{10}Facti sunt principes Juda quasi assumentes terminum; super eos effundam quasi aquam iram meam.

\VS{11}Calumniam patiens est Ephraim, fractus judicio, quoniam cœpit abire post sordes.

\VS{12}Et ego quasi tinea Ephraim, et quasi putredo domui Juda.

\VS{13}Et vidit Ephraim languorem suum, et Juda vinculum suum; et abiit Ephraim ad Assur, et misit ad regem ultorem: et ipse non poterit sanare vos, nec solvere poterit a vobis vinculum.

\VS{14}Quoniam ego quasi leæna Ephraim, et quasi catulus leonis domui Juda. Ego, ego capiam, et vadam; tollam, et non est qui eruat.

\VS{15}Vadens revertar ad locum meum, donec deficiatis, et quæratis faciem meam.]




\par }\Chap{6}{\PP \VerseOne{1}[In tribulatione sua mane consurgent ad me: Venite, et revertamur ad Dominum,

\VS{2}quia ipse cepit, et sanabit nos; percutiet, et curabit nos.

\VS{3}Vivificabit nos post duos dies; in die tertia suscitabit nos, et vivemus in conspectu ejus. Sciemus, sequemurque ut cognoscamus Dominum: quasi diluculum præparatus est egressus ejus, et veniet quasi imber nobis temporaneus et serotinus terræ.

\VS{4}Quid faciam tibi, Ephraim? quid faciam tibi, Juda? misericordia vestra quasi nubes matutina, et quasi ros mane pertransiens.

\VS{5}Propter hoc dolavi in prophetis; occidi eos in verbis oris mei: et judicia tua quasi lux egredientur.

\VS{6}Quia misericordiam volui, et non sacrificium; et scientiam Dei plus quam holocausta.

\VS{7}Ipsi autem sicut Adam transgressi sunt pactum: ibi prævaricati sunt in me.

\VS{8}Galaad civitas operantium idolum, supplantata sanguine.

\VS{9}Et quasi fauces virorum latronum, particeps sacerdotum, in via interficientium pergentes de Sichem: quia scelus operati sunt.

\VS{10}In domo Israël vidi horrendum: ibi fornicationes Ephraim, contaminatus est Israël.

\VS{11}Sed et Juda, pone messem tibi, cum convertero captivitatem populi mei.]




\par }\Chap{7}{\PP \VerseOne{1}[Cum sanare vellem Israël, revelata est iniquitas Ephraim, et malitia Samariæ, quia operati sunt mendacium; et fur ingressus est spolians, latrunculus foris.

\VS{2}Et ne forte dicant in cordibus suis, omnem malitiam eorum me recordatum, nunc circumdederunt eos adinventiones suæ: coram facie mea factæ sunt.

\VS{3}In malitia sua lætificaverunt regem, et in mendaciis suis principes.

\VS{4}Omnes adulterantes, quasi clibanus succensus a coquente; quievit paululum civitas a commistione fermenti, donec fermentaretur totum.

\VS{5}Dies regis nostri: cœperunt principes furere a vino; extendit manum suam cum illusoribus.

\VS{6}Quia applicuerunt quasi clibanum cor suum, cum insidiaretur eis; tota nocte dormivit coquens eos: mane ipse succensus quasi ignis flammæ.

\VS{7}Omnes calefacti sunt quasi clibanus, et devoraverunt judices suos: omnes reges eorum ceciderunt; non est qui clamat in eis ad me.

\VS{8}Ephraim in populis ipse commiscebatur; Ephraim factus est subcinericius panis, qui non reversatur.

\VS{9}Comederunt alieni robur ejus, et ipse nescivit; sed et cani effusi sunt in eo, et ipse ignoravit.

\VS{10}Et humiliabitur superbia Israël in facie ejus; nec reversi sunt ad Dominum Deum suum, et non quæsierunt eum in omnibus his.

\VS{11}Et factus est Ephraim quasi columba seducta non habens cor. Ægyptum invocabant; ad Assyrios abierunt.

\VS{12}Et cum profecti fuerint, expandam super eos rete meum: quasi volucrem cæli detraham eos; cædam eos secundum auditionem cœtus eorum.

\VS{13}Væ eis, quoniam recesserunt a me ! vastabuntur, quia prævaricati sunt in me, et ego redemi eos, et ipsi locuti sunt contra me mendacia.

\VS{14}Et non clamaverunt ad me in corde suo, sed ululabant in cubilibus suis: super triticum et vinum ruminabant; recesserunt a me.

\VS{15}Et ego erudivi eos, et confortavi brachia eorum, et in me cogitaverunt malitiam.

\VS{16}Reversi sunt ut essent absque jugo; facti sunt quasi arcus dolosus: cadent in gladio principes eorum, a furore linguæ suæ. Ista subsannatio eorum in terra Ægypti.]




\par }\Chap{8}{\PP \VerseOne{1}[In gutture tuo sit tuba quasi aquila super domum Domini, pro eo quod transgressi sunt fœdus meum, et legem meam prævaricati sunt.

\VS{2}Me invocabunt: Deus meus, cognovimus te Israël.

\VS{3}Projecit Israël bonum: inimicus persequetur eum.

\VS{4}Ipsi regnaverunt, et non ex me; principes exstiterunt, et non cognovi: argentum suum et aurum suum fecerunt sibi idola, ut interirent.

\VS{5}Projectus est vitulus tuus, Samaria; iratus est furor meus in eos. Usquequo non poterunt emundari?

\VS{6}Quia ex Israël et ipse est: artifex fecit illum, et non est deus; quoniam in aranearum telas erit vitulus Samariæ.

\VS{7}Quia ventum seminabunt, et turbinem metent: culmus stans non est in eo; germen non faciet farinam: quod etsi fecerit, alieni comedent eam.

\VS{8}Devoratus est Israël; nunc factus est in nationibus quasi vas immundum.

\VS{9}Quia ipsi ascenderunt ad Assur, onager solitarius sibi; Ephraim munera dederunt amatoribus.

\VS{10}Sed et cum mercede conduxerint nationes, nunc congregabo eos, et quiescent paulisper ab onere regis et principum.

\VS{11}Quia multiplicavit Ephraim altaria ad peccandum; factæ sunt ei aræ in delictum.

\VS{12}Scribam ei multiplices leges meas, quæ velut alienæ computatæ sunt.

\VS{13}Hostias offerent, immolabunt carnes et comedent, et Dominus non suscipiet eas: nunc recordabitur iniquitatis eorum, et visitabit peccata eorum: ipsi in Ægyptum convertentur.

\VS{14}Et oblitus est Israël factoris sui, et ædificavit delubra; et Judas multiplicavit urbes munitas; et mittam ignem in civitates ejus, et devorabit ædes illius.]




\par }\Chap{9}{\PP \VerseOne{1}[Noli lætari, Israël; noli exsultare sicut populi: quia fornicatus es a Deo tuo; dilexisti mercedem super omnes areas tritici.

\VS{2}Area et torcular non pascet eos, et vinum mentietur eis:

\VS{3}non habitabunt in terra Domini. Reversus est Ephraim in Ægyptum, et in Assyriis pollutum comedit.

\VS{4}Non libabunt Domino vinum, et non placebunt ei. Sacrificia eorum quasi panis lugentium; omnes qui comedent eum, contaminabuntur: quia panis eorum animæ ipsorum: non intrabit in domum Domini.

\VS{5}Quid facietis in die solemni, in die festivitatis Domini?

\VS{6}Ecce enim profecti sunt a vastitate: Ægyptus congregabit eos; Memphis sepeliet eos: desiderabile argentum eorum urtica hæreditabit, lappa in tabernaculis eorum.

\VS{7}Venerunt dies visitationis, venerunt dies retributionis. Scitote, Israël, stultum prophetam, insanum virum spiritualem, propter multitudinem iniquitatis tuæ, et multitudinem amentiæ.

\VS{8}Speculator Ephraim cum Deo meo, propheta laqueus ruinæ factus est super omnes vias ejus; insania in domo Dei ejus.

\VS{9}Profunde peccaverunt, sicut in diebus Gabaa. Recordabitur iniquitatis eorum, et visitabit peccata eorum.

\VS{10}Quasi uvas in deserto inveni Israël, quasi prima poma ficulneæ in cacumine ejus vidi patres eorum: ipsi autem intraverunt ad Beelphegor, et abalienati sunt in confusionem, et facti sunt abominabiles sicut ea quæ dilexerunt.

\VS{11}Ephraim quasi avis avolavit; gloria eorum a partu, et ab utero, et a conceptu.

\VS{12}Quod etsi enutrierint filios suos, absque liberis eos faciam in hominibus; sed et væ eis cum recessero ab eis !

\VS{13}Ephraim, ut vidi, Tyrus erat fundata in pulchritudine; et Ephraim educet ad interfectorem filios suos.

\VS{14}Da eis, Domine. Quid dabis eis? da eis vulvam sine liberis, et ubera arentia.

\VS{15}Omnes nequitiæ eorum in Galgal, quia ibi exosos habui eos. Propter malitiam adinventionum eorum, de domo mea ejiciam eos; non addam ut diligam eos: omnes principes eorum recedentes.

\VS{16}Percussus est Ephraim; radix eorum exsiccata est: fructum nequaquam facient, quod etsi genuerint, interficiam amantissima uteri eorum.

\VS{17}Abjiciet eos Deus meus, quia non audierunt eum, et erunt vagi in nationibus.]




\par }\Chap{10}{\PP \VerseOne{1}[Vitis frondosa Israël, fructus adæquatus est ei: secundum multitudinem fructus sui multiplicavit altaria, juxta ubertatem terræ suæ exuberavit simulacris.

\VS{2}Divisum est cor eorum, nunc interibunt; ipse confringet simulacra eorum, depopulabitur aras eorum.

\VS{3}Quia nunc dicent: Non est rex nobis, non enim timemus Dominum; et rex quid faciet nobis?

\VS{4}Loquimini verba visionis inutilis, et ferietis fœdus; et germinabit quasi amaritudo judicium super sulcos agri.

\VS{5}Vaccas Bethaven coluerunt habitatores Samariæ; quia luxit super eum populus ejus, et æditui ejus super eum exsultaverunt in gloria ejus, quia migravit ab eo.

\VS{6}Siquidem et ipse in Assur delatus est, munus regi ultori. Confusio Ephraim capiet, et confundetur Israël in voluntate sua.

\VS{7}Transire fecit Samaria regem suum quasi spumam super faciem aquæ.

\VS{8}Et disperdentur excelsa idoli, peccatum Israël; lappa et tribulus ascendet super aras eorum: et dicent montibus: Operite nos, et collibus: Cadite super nos.

\VS{9}Ex diebus Gabaa peccavit Israël; ibi steterunt. Non comprehendet eos in Gabaa prælium super filios iniquitatis.

\VS{10}Juxta desiderium meum corripiam eos: congregabuntur super eos populi, cum corripientur propter duas iniquitates suas.

\VS{11}Ephraim vitula docta diligere trituram, et ego transivi super pulchritudinem colli ejus: ascendam super Ephraim, arabit Judas; confringet sibi sulcos Jacob.

\VS{12}Seminate vobis in justitia, et metite in ore misericordiæ. Innovate vobis novale; tempus autem requirendi Dominum, cum venerit qui docebit vos justitiam.

\VS{13}Arastis impietatem, iniquitatem messuistis: comedistis frugem mendacii, quia confisus es in viis tuis, in multitudine fortium tuorum.

\VS{14}Consurget tumultus in populo tuo; et omnes munitiones tuæ vastabuntur, sicut vastatus est Salmana a domo ejus qui judicavit Baal in die prælii, matre super filios allisa.

\VS{15}Sic fecit vobis Bethel, a facie malitiæ nequitiarum vestrarum.]




\par }\Chap{11}{\PP \VerseOne{1}[Sicut mane transiit, pertransiit rex Israël. Quia puer Israël, et dilexi eum; et ex Ægypto vocavi filium meum.

\VS{2}Vocaverunt eos, sic abierunt a facie eorum; Baalim immolabant, et simulacris sacrificabant.

\VS{3}Et ego quasi nutritius Ephraim: portabam eos in brachiis meis, et nescierunt quod curarem eos.

\VS{4}In funiculis Adam traham eos, in vinculis caritatis; et ero eis quasi exaltans jugum super maxillas eorum, et declinavi ad eum ut vesceretur.

\VS{5}Non revertetur in terram Ægypti, et Assur ipse rex ejus, quoniam noluerunt converti.

\VS{6}Cœpit gladius in civitatibus ejus, et consumet electos ejus, et comedet capita eorum.

\VS{7}Et populus meus pendebit ad reditum meum; jugum autem imponetur eis simul, quod non auferetur.

\VS{8}Quomodo dabo te, Ephraim? protegam te, Israël? Quomodo dabo te sicut Adama, ponam te ut Seboim? Conversum est in me cor meum, pariter conturbata est pœnitudo mea.

\VS{9}Non faciam furorem iræ meæ; non convertar ut disperdam Ephraim, quoniam Deus ego, et non homo; in medio tui sanctus, et non ingrediar civitatem.

\VS{10}Post Dominum ambulabunt; quasi leo rugiet, quia ipse rugiet, et formidabunt filii maris.

\VS{11}Et avolabunt quasi avis ex Ægypto, et quasi columba de terra Assyriorum: et collocabo eos in domibus suis, dicit Dominus.]

\VS{12}[Circumdedit me in negatione Ephraim, et in dolo domus Israël; Judas autem testis descendit cum Deo, et cum sanctis fidelis.]




\par }\Chap{12}{\PP \VerseOne{1}[Ephraim pascit ventum, et sequitur æstum; tota die mendacium et vastitatem multiplicat: et fœdus cum Assyriis iniit, et oleum in Ægyptum ferebat.

\VS{2}Judicium ergo Domini cum Juda, et visitatio super Jacob: juxta vias ejus, et juxta adinventiones ejus reddet ei.

\VS{3}In utero supplantavit fratrem suum, et in fortitudine sua directus est cum angelo.

\VS{4}Et invaluit ad angelum, et confortatus est; flevit, et rogavit eum. In Bethel invenit eum, et ibi locutus est nobiscum.

\VS{5}Et Dominus Deus exercituum, Dominus memoriale ejus.

\VS{6}Et tu ad Deum tuum converteris; misericordiam et judicium custodi, et spera in Deo tuo semper.

\VS{7}Chanaan, in manu ejus statera dolosa, calumniam dilexit.

\VS{8}Et dixit Ephraim: Verumtamen dives effectus sum; inveni idolum mihi: omnes labores mei non invenient mihi iniquitatem quam peccavi.

\VS{9}Et ego Dominus Deus tuus ex terra Ægypti: adhuc sedere te faciam in tabernaculis, sicut in diebus festivitatis.

\VS{10}Et locutus sum super prophetas, et ego visionem multiplicavi, et in manu prophetarum assimilatus sum.

\VS{11}Si Galaad idolum, ergo frustra erant in Galgal bobus immolantes; nam et altaria eorum quasi acervi super sulcos agri.

\VS{12}Fugit Jacob in regionem Syriæ, et servivit Israël in uxorem, et in uxorem servavit.

\VS{13}In propheta autem eduxit Dominus Israël de Ægypto, et in propheta servatus est.

\VS{14}Ad iracundiam me provocavit Ephraim in amaritudinibus suis: et sanguis ejus super eum veniet, et opprobrium ejus restituet ei Dominus suus.]




\par }\Chap{13}{\PP \VerseOne{1}[Loquente Ephraim, horror invasit Israël; et deliquit in Baal, et mortuus est.

\VS{2}Et nunc addiderunt ad peccandum; feceruntque sibi conflatile de argento suo quasi similitudinem idolorum: factura artificum totum est: his ipsi dicunt: Immolate homines, vitulos adorantes.

\VS{3}Idcirco erunt quasi nubes matutina, et sicut ros matutinus præteriens; sicut pulvis turbine raptus ex area, et sicut fumus de fumario.

\VS{4}Ego autem Dominus Deus tuus, ex terra Ægypti; et Deum absque me nescies, et salvator non est præter me.

\VS{5}Ego cognovi te in deserto, in terra solitudinis.

\VS{6}Juxta pascua sua adimpleti sunt et saturati sunt; et levaverunt cor suum, et obliti sunt mei.

\VS{7}Et ego ero eis quasi leæna, sicut pardus in via Assyriorum.

\VS{8}Occurram eis quasi ursa raptis catulis, et dirumpam interiora jecoris eorum, et consumam eos ibi quasi leo: bestia agri scindet eos.

\VS{9}Perditio tua, Israël: tantummodo in me auxilium tuum.

\VS{10}Ubi est rex tuus? maxime nunc salvet te in omnibus urbibus tuis; et judices tui, de quibus dixisti: Da mihi regem et principes.

\VS{11}Dabo tibi regem in furore meo, et auferam in indignatione mea.

\VS{12}Colligata est iniquitas Ephraim; absconditum peccatum ejus.

\VS{13}Dolores parturientis venient ei: ipse filius non sapiens: nunc enim non stabit in contritione filiorum.

\VS{14}De manu mortis liberabo eos; de morte redimam eos. Ero mors tua, o mors ! morsus tuus ero, inferne ! consolatio abscondita est ab oculis meis.

\VS{15}Quia ipse inter fratres dividet: adducet urentem ventum Dominus de deserto ascendentem, et siccabit venas ejus, et desolabit fontem ejus: et ipse diripiet thesaurum omnis vasis desiderabilis.]




\par }\Chap{14}{\PP \VerseOne{1}[Pereat Samaria, quoniam ad amaritudinem concitavit Deum suum ! in gladio pereant, parvuli eorum elidantur, et fœtæ ejus discindantur !]

\VS{2}[Convertere, Israël, ad Dominum Deum tuum, quoniam corruisti in iniquitate tua.

\VS{3}Tollite vobiscum verba, et convertimini ad Dominum; et dicite ei: Omnem aufer iniquitatem, accipe bonum, et reddemus vitulos labiorum nostrorum.

\VS{4}Assur non salvabit nos: super equum non ascendemus, nec dicemus ultra, Dii nostri opera manuum nostrarum: quia ejus, qui in te est, misereberis pupilli.

\VS{5}Sanabo contritiones eorum; diligam eos spontanee: quia aversus est furor meus ab eis.

\VS{6}Ero quasi ros; Israël germinabit sicut lilium, et erumpet radix ejus ut Libani.

\VS{7}Ibunt rami ejus, et erit quasi oliva gloria ejus, et odor ejus ut Libani.

\VS{8}Convertentur sedentes in umbra ejus; vivent tritico, et germinabunt quasi vinea; memoriale ejus sicut vinum Libani.

\VS{9}Ephraim, quid mihi ultra idola? Ego exaudiam, et dirigam eum ego ut abietem virentem; ex me fructus tuus inventus est.

\VS{10}Quis sapiens, et intelliget ista? intelligens, et sciet hæc? quia rectæ viæ Domini, et justi ambulabunt in eis; prævaricatores vero corruent in eis.]


\par }